La programació de Cultura porta a Sagunt el cantautor valencià Paco Muñoz
30 d’octubre 2017

El Centre Cultural Mario Monreal acollirà este dissabte, 4 de novembre, a les 19.30 hores l'actuació del cantautor valencià Paco Muñoz. L'acte s'emmarca en l'agenda cultural de tardor de l'Ajuntament de Sagunt.

Com informen des de l'organització: “Potser, caldrà elaborar alguna enciclopèdia que reunisca els homenots que, al llarg dels últims temps s’han manifestat ferms en les seues conviccions personals. En aquesta suposada enciclopèdia, sens dubte, caldria encabir Paco Muñoz, fidel a uns principis que pretenien –i pretenen–, manifestar de manera oberta i sense cap tipus d’ambigüitat, l’estima i la defensa de tot allò que significa la seua llengua, la seua terra, la seua cultura i la seua gent”.  

El preu de l'entrada a l'espectacle és de 9 euros i les entrades poden adquirir-se a través del portal _servientrada__s_ o, una hora abans de l'actuació, en la taquilla. Per als abonats, és gratuït.  

*   [](http://www.facebook.com/sharer.php?u=https://aytosagunto.es/va/actualitat/la-programacio-de-cultura-porta-a-sagunt-el-cantautor-valencia-paco-munoz/ "Facebook")
*   [](http://twitter.com/share?url=https://aytosagunto.es/va/actualitat/la-programacio-de-cultura-porta-a-sagunt-el-cantautor-valencia-paco-munoz/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-programacio-de-cultura-porta-a-sagunt-el-cantautor-valencia-paco-munoz/ "Linked In")
*   [](mailto:?body=https://aytosagunto.es/va/actualitat/la-programacio-de-cultura-porta-a-sagunt-el-cantautor-valencia-paco-munoz/)